# ANUNŢ

 Spitalul Militar de Urgenţă „Dr. Alexandru Popescu” Focşani (U.M.02417) cu sediul în Focşani, str. Cezar Bolliac nr.3-5, angajează fără concurs, pe perioada stării de alertă, dar nu mai mult de **30 de zile** de la data încetării acesteia și nu mai târziu de data de **30.06.2021**, conform prevederilor art. 27 alin.(1) din Legea 55/2020 privind unele măsuri pentru prevenirea şi combaterea efectelor pandemiei de COVID-19, cu modificările și completările ulterioare, a următoarelor funcții vacante în **structura de sprijin epidemiologic**, astfel:

* **medic specialist/ medic primar**, **medicină de laborator**, studii superioare, 1 post;
* **medic specialist/ medic primar**, **epidemiologie**, studii superioare, 1 post;
* **medic specialist/ medic primar**, **urologie**, studii superioare, 1 post;

Angajarea se va desfăşura astfel:

 - afișarea anunțului pe site-ul Ministerului Apărării Naționale la secțiunea creată în acest scop, pe site-ul Spitalului Militar de Urgență ”Dr. Alexandru Popescu” Focșani: <http://smufocsani.mapn.ro>, secțiunea Informații publice/Anunțuri de interes public, la sediul unității și la sediul Centrului Militar Zonal Vrancea, în data de 06.01.2021;

 - depunerea dosarelor de candidat, în perioada 07-11.01.2021 ora 15.00;

 - selecția dosarelor, în data de 12.01.2021, ora 08.00;

 - rezultatele selecției în data de 13.01.2021 ora 15.00;

 Documentele din dosarul de angajare se trimit pe cât posibil, electronic, pe adresa de e-mail bru.smuf@gmail.com, urmând ca cei selecționați să prezinte documentele în original, pentru confruntare, la angajare.

 Prezentarea documentelor în original de către cei selecționați și a celorlalte documente ce atestă vechimea în vederea întocmirii contractului individual de muncă în data de 14.01.2021, ora 08.00.

 Încadrarea personalului care îndeplinește condițiile generale și specifice în urma selecționării, se va face începând cu 15.01.2021, ora 08.00.

Condiţiile generale pentru ocuparea funcțiilor sunt:

1. are cetăţenia română, cetăţenie a altor state membre ale Uniunii Europene sau a statelor aparţinând Spaţiului Economic European şi domiciliul în România;
2. cunoaşte limba română, scris şi vorbit;
3. are vârsta minimă reglementată de prevederile legale;
4. are capacitate deplină de exerciţiu;
5. are o stare de sănătate corespunzătoare postului pentru care candidează, atestată pe baza adeverinţei medicale eliberate de medicul de familie sau de unităţile sanitare abilitate;
6. nu a fost condamnată definitiv pentru săvârşirea unei infracţiuni contra umanităţii, contra statului ori contra autorităţii, de serviciu sau în legătură cu serviciul, care împiedică înfăptuirea justiţiei, de fals ori a unor fapte de corupţie sau a unei infracţiuni săvârşite cu intenţie, care ar face-o incompatibilă cu exercitarea funcției, cu excepţia situaţiei în care a intervenit reabilitarea.

**Condiţiile specifice necesare pentru ocuparea funcțiilor** **sunt**:

Nivelul studiilor: facultatea de medicină, cu diplomă de licenţă, nivel de studii superioare “S”

Gradul profesional: certificat de medic specialist/ primar

Vechime în specialitate: -

Documentele obligatorii pentru constituirea dosarului de concurs sunt următoarele:

* Cerere de angajare;
* Copia actului de identitate sau orice alt document care atestă identitatea, potrivit legii;
* Copiile documentelor care atestă schimbarea numelui, după caz;
* Copia actului de stare civilă, după caz;
* Copiile documentelor care să ateste nivelul studiilor şi ale altor acte care atestă efectuarea unor specializări şi competenţe, copiile documentelor care atestă îndeplinirea condiţiilor specifice;
* Declaraţie pe propria răspundere că nu are antecedente penale, care să-l facă incompatibil cu funcția pentru care candidează, iar ulterior are obligaţia de a completa dosarul personal cu originalul cazierului judiciar;
* Adeverinţă medicală - în original (ştampilată de unitatea emitentă) care să ateste starea de sănătate corespunzătoare, eliberată cu cel mult 6 luni anterior derulării concursului de către medicul de familie al candidatului sau de către unităţile sanitare abilitate; Adeverinţa care atestă starea de sănătate conţine, în clar, numărul data şi numele emitentului şi calitatea acestuia, în formatul standard stabilit de Ministerul Sănătăţii.
* Curriculum vitae;
* Declaraţie referitoare la acordul candidatului privind verificarea în vederea obţinerii autorizaţiei de acces la informaţii clasificate sau a certificatului de securitate;
* Copia certificatului de membru al organizației profesionale cu viza pe anul în curs;
* Copia asigurării de malpraxis, în termen de valabilitate;
* Dovada/înscrisul din care să rezulte că nu i-a fost aplicată una dintre sancțiunile prevăzute la art. 455 alin. (1) lit. e) și/sau f), la art. 541 alin. (1) lit. d) și/sau e), respectiv la art. 628 alin. (1) lit. d) sau e) din Legea nr. 95/2006 privind reforma în domeniul sănătății, republicată cu modificările și completările ulterioare, ori cele de la art. 39 alin (1) lit. c) și/sau d) din Legea nr. 460/2003 privind exercitarea profesiunilor de biochimist, biolog și chimist, înființarea, organizarea și funcționarea Ordinului Biochimiștilor, Biologilor și Chimiștilor în sistemul sanitar din România;
* Copia carnetului de muncă sau, după caz, adeverinţele care atestă vechimea în muncă, în meserie şi/sau în specialitatea studiilor, sau orice document care să facă dovada vechimii în specialitatea postului publicat.

**În cazul în care sunt mai mulţi candidaţi pentru aceeaşi funcție, selecţia se va face după următoarele criterii de departajare:**

- Media de la examenul de absolvire a studiilor superioare, transformată în puncte;

- Fiecare competenţă obţinută, 1 punct;

- Fiecare specialitate obţinută, 1 punct.

 Nu se mai primesc dosare pentru selecție după data încheierii perioadei destinată acestui scop.

 Relaţii suplimentare la microstructura “șef al personalului”: telefon: 0237/216400 int. 1600 sau 1635.

 Dosarele de angajare se depun la sediul U.M. 02417, strada Cezar Bolliac nr.3-5, localitatea Focşani, telefon 0237/216400 int.1600/1635/1634, secretar Coman Adrian V.